recursal/SuperWikiNEXT-32B huggingface dataset:
**ஏக்கல்நத்தம்** ( *Ekkalnatham* ) என்பது இந்தியாவின், தமிழ்நாடு மாநிலத்திலுள்ள கிருஷ்ணகிரி மாவட்டத்தில் ஆந்திரப் பிரதேச எல்லையை ஒட்டி உள்ள ஒரு மலை கிராமமாகும்.

அமைவிடம்
========

இந்த கிராமமானது கிருஷ்ணகிரி மாவட்டத்தில், வேப்பனபள்ளி சட்டமன்றத் தொகுதிக்கு உட்பட்ட நாரலபள்ளி ஊராட்சிக்கு உட்பட்ட கிராமமாகும். இந்த கிராமம் நான்கு மலைகளால் சூழப்பட்ட நடுவிலுள்ள சமவெளிப்பகுதியில் அமைந்துள்ளது.

பிற தகவல்கள்
============

இக்கிராமத்தில் 190 வீடுகள் உள்ளன. இங்கு நாயுடு, வன்னியர், மலைவாழ் குரவர்கள், ஆதிதிராவிடர் எனப் பலதரப்பட்ட மக்களாக 850 பேர் வாழ்கின்றனர். இவர்கள் தமிழ், தெலுங்கு, கன்னடம் போன்ற மொழிகளை பேசுகின்றனர். இம்மக்களின் முக்கிய உணவாக அரிசி, கேழ்வரகு, சோளம், பயறுவகைகள், பால். போன்றவை உள்ளன. விவசாயமும், கால்நடை வளர்ப்பும் முக்கிய தொழிலாக உள்ளன. குடிநீருக்ககு கிணறு, குளம், ஏரி ஆகியவை நீர்வள ஆதாரங்களாக உள்ளன. இந்த கிராமத்துக்கு செல்ல நீண்ட காலமாக சாலை வசதி இல்லாமல் இருந்து வந்தது மலைப் பகுதியில் சுமார் ஐந்து கிலோ மீட்டர் நடந்துதான் கிராமத்தை அடையமுடியும். சாலைவசதி வேண்டும் என்ற கோரிக்கையை பல காலமாக இம்மக்கள் எழுப்பிவந்தனர். மேலும் தேர்தல் புறக்கணிப்பு போன்றவற்றில் ஈடுபட்டு தங்கள் எதிர்ப்பைக் காட்டிவந்தனர். இந்திலையில் ரூ.2.50 கோடி மதிப்பில் இக் கிராமத்துக்கு 2021 ஆம் ஆண்டு சாலை அமைக்கப்பட்டு பயன்பாட்டுக்கு கொண்டுவரப்பட்டது.

பள்ளி வசதி
==========

1. ஊராட்சி ஒன்றிய நடுநிலைப்பள்ளி மலைப் பகுதியில் செயல்பட்டுவருகிறது. நாள்தோறும் நான்கு ஆசிரியர்கள் தினமும் மலை மீது நடந்து சென்று மாணவர்களுக்கு கல்வி பயிற்றுவிக்கின்றனர்.
2. குழந்தைதொழிளாலர் பள்ளி பகுதிநேரப் பள்ளியாகச் செயல்படுகிறது.

மருத்துவ வசதி
=============

மருத்துவமனை 7 கிலோமீட்டர் தொலைவில் மேகலசின்னம்பள்ளியில் உள்ளது. 250 ஏக்கர் பரப்பளவில் அமைந்துள்ள காட்டில் மருத்துவ குணம்கொண்ட மூலிகைகள் உள்ளன. அவற்றை மக்கள் பயன்படுத்துகின்றனர்.

திருவிழாக்கள்
=============

தை மாதத்தில் ஈஸ்வரன் கோவில் திருவிழா சிறப்பாக நடைபெறும். மக்கள் ஆடல்,பாடல், நடநத்துடன் மகிழ்ச்சியுடன் இவ்விழாவை கொண்டாடுகின்றனர்.

குறிப்புகள்
===========

1. ↑
2. ↑  50 ஆண்டுகால கோரிக்கையான சாலை வசதி நிறைவேற்றம்: மனநிறைவுடன் வாக்களிக்க காத்திருக்கும் ஏக்கல்நத்தம் மலைக் கிராம மக்கள், எஸ்.கே.ரமேஷ், இந்து தமிழ் 2021 மார்ச் 3
3. ↑  தமிழக-ஆந்திர எல்லையோரத்தில் சாலை, குடிநீர் வசதியின்றி தவிக்கும் ஏக்கல்நத்தம் மலைக்கிராம மக்கள், எஸ்.கே.ரமேஷ், இந்து தமிழ் 2019 ஏப்ரல் 6

துணை நூல்கள்
============

* பன்முகநோக்கில் கிருஷ்ணகிரி மாவட்டம், முனைவர் கோ. விருது, ஜோதிராஜன் பதிப்பகம், ஓசூர், 2010.
**எம்.ஐ.எம். இஸ்மாயில் பாவா** (பிறப்பு 1937) பக்கீர்பைத் துறையில் ஈடுபாடு கொண்ட ஒரு சிரேஷ்ட கலைஞராவார்.

வாழ்க்கை வரலாறு
---------------

புத்தளத்தை வதிவிடமாகக் கொண்ட பக்கீர் பரப்பரையைச் சேர்ந்த இவர், தமிழ் நாடு, இளையான்குடி, சுல்தான் அலிசா கலாபத்துன் ரிபாய் பக்கீரின் பேரனாவார். இவர் பழைய டில்லி பக்கீர் சிக்கந்தர் அலிசா பரப்பரையின் வாரிசாவார். 

திருமணமாகி ஏழு பெண் மக்களின் தந்தையான இவர், தன் சிறுபராயம் முதல் சலிக்காது, சளைக்காது புத்தளத்தின் பெருந்தெருக்கள் எங்கும் நோன்பு மாதத்தில் மக்களை அதிகாலையில் எழுப்பும் பணியினை 'தாயிலா ரபான்' பைத்தொலியுடன் செய்து வருகின்றார்.

இலங்கை வானொலியில்
-----------------

இலங்கையில் அருகிவரும் இசைக்கலைகளுள் ஒன்றான பக்கீர்பைத் துறையில் சிறுவயது முதல் ஈடுபாடு செலுத்தியவரும் சிரேஷ்ட கலைஞரான இவரின் இத்தகைய பக்கீர்பைத்துக்கள் 1962ல் இலங்கை வானொலி முஸ்லிம் நிகழ்ச்சியில் 15 நிமிடங்கள் வீதம் 29 வாரங்கள் ஒலிபரப்பாகி, இலங்கை உட்பட, தமிழ்நாடு, மலேசியா முதலிய கடல்கடந்த நாடுகளில் கூட பலரின் பாராட்டைப் பெற்றது. இந்நிகழ்ச்சியில் 'நூறு மசாலா', 'பக்கீர் பைத்'தை 'தாயிலா ரபான்' இசைக் கருவியுடன் இசைத்தார்.

மேடைகளில்
---------

வானொலி நிகழ்ச்சிகளை அடுத்து கிடைக்கப்பெற்ற அழைப்புக்களின் பேரில், புத்தளத்தை அண்டியுள்ள பல ஊர்களிலும், தீவடங்கிலுமுள்ள ஏனைய பல ஊர்களிலும் பல நிகழ்ச்சிகளை மேடை ஏற்றியுள்ளார். 'கொழும்பு மாப்பிள்ளை' என்ற நாடகத்திலும் இவரது பாடல் இடம்பெற்றமை குறிப்பிடத்தக்கது.

பொது நிகழ்ச்சிகளில்
-------------------

'ஜல்லியத்', 'ஜரபு' முதலான பரம்பரைக்குரிய தொழிலையும் ரிபாய்ராத்திபு நிகழ்ச்சிகளில் நடத்திவரும் இவர், மறைந்த - இப்போது இருக்கின்ற பல அரசியல் தலைவர்களினதும் சமுதாயப் பெரியார்களினதும் பாராட்டுதல்களை தன் குரல்வளத்தினால் பெற்றுக் கொண்டமையை கௌரவமாகக் கருதுகின்றார்.

விருதுகள்
---------

* முன்னாள் தகவல் ஒலிபரப்பு பிரதி அமைச்சராக இருந்த ஏ.எல். அப்துல் மஜீத் பொற் பதக்கம் வழங்கி கௌரவித்தமை.
* 1994-ம் ஆண்டில் இலங்கையில் முஸ்லிம் சமய பண்பாட்டலுவல்கள் அமைச்சு 'வாழ்வோரை வாழ்த் துவோம்' நிகழ்ச்சியில் இவருக்கு 'நூருல் கஸீதா' (கவிதை ஒளி) விருது வழங்கி கௌரவித்தமை.

ஆதாரம்
------

'**வாழ்வோரை வாழ்த்துவோம்'** நினைவு மலர், வெளியீடு: முஸ்லிம் சமய, கலாசார பண்பாட்டலுவல்கள் திணைக்களம் - 1994.

வெளி இணைப்புகள்
---------------

* இலங்கை முஸ்லிம் எழுத்தாளர்கள், ஊடகவியலாளர்கள், கலைஞர்களின் விபரத்திரட்டு- தொகுதி 08 - புன்னியாமீன்
**மின்னளவைமானி** (Voltameter) அல்லது **கூலம்பளவி** அல்லது வோல்டாமானி என்பது ஓர் அறிவியல் அளவி ஆகும். இது மின்சாரத்தின் அளவை,அதாவது (மின்னூட்டத்தை) அளக்கப் பயன்படுகிறது. மின்சார அளவின் SI அலகு கூலம்பு ஆகும்.

வோல்டாமானியை வோல்ட்டளவியுடன் அதாவது மின்னழுத்த அளவியுடன் குழப்பிக் கொள்ள கூடாது. வோல்ட்டளவி மின்னிலையை அல்லது மின்னழுத்தத்தை அளக்கிறது. மின்னிலைக்கான SI அலகு வோல்ட் ஆகும்.

வோல்டாமானி வகைகள்
-----------------

19ஆம் நூற்றாண்டு வோல்டாமானி.
வோல்டாமானி என்பது ஒரு மின்னாற்பகுப்புக் கலம் ஆகும்.குறிப்பிட்ட நேரத்தில் எதிர்முனையில் படியும்/விடுபடும் தனிமத்தின் எடையைக் கண்டறிந்து அளவீடு எடுக்கப்படும்.

வெள்ளி மின்னளவைமானி, செம்பு மின்னளவைமானி, பாதரச மின்னளவைமானி எனப் பலவகை மின்னளவைமானிகள் உள்ளன.

### வெள்ளி வோல்டாமானி

இது மிகவும் துல்லியமான வகையாகும். இதில் வெள்ளி நைட்ரேட்டுக் கரைசலில் இரண்டு வெள்ளித் தட்டுகள் வைக்கப்பட்டிருக்கும். இதில் மின்னோட்டம் பாயும்போது நேர்முனையில் உள்ள வெள்ளி கரைந்து எதிர்முனையில் சென்று படியும். செய்முறையின் தொடக்கத்தில் எதிர்முனையின் பொருண்மை கண்டறியப்படும். பிறகு குறிப்பிட்ட நேரம் மின்னோட்டத்தைப் பாயவிட்டு மறுபடியும் எதிர்முனையின் பொருண்மை கண்டறியப்படும்.

### செம்பு வோல்டாமானி

நெர்முனையும் எதிர்முனையும் செம்பாலான தட்டுகள் அமைவதைத் த்விர மற்றபடி இது வெள்ளி வோல்டாமானியை ஒத்த்தே. இதில் கந்தக அமிலமூட்டிய செம்புச் சல்பேட்டுக் கரைசல் பயன்படும். இது வெள்ளி வோல்டாமானியை விட விலை மலிவானது. அதேபோல, இதன் துல்லியமும் குறைவானதே.

### கந்தக அமில வோல்டாமானி

இது நேர்முனையும் எதிர்முனையும் பிளாட்டினம் தட்டுகளும் கரைசல் நீர்த்த கந்தக அமிலமும் கொண்டது. இதில் எதிர்முனையில் நீரகம் விடுபடுகிறது. இந்த நீரகம் அளவீடு செய்த குழலில் திரட்டப்படுகிறது. பிறகு அதன் பருமன் கண்டறியப்படுகிறது.இப்பருமனின் மதிப்பு செந்தர அழுத்த்த்துக்கும் வெப்பநிலைக்கும் மாற்றப்படுகிறது. பருமனில் இருந்து அதன் பொருண்மை கணக்கிடப்படுகிறது. இது ஃஓப்மன் வோல்டாமானி எனவும் அழைக்கப்படுகிறது.

### இதள் (பாதரச) வோல்டாமானி

காண்க, இதள் கூலம்பளவி

பெயரின் வரலாறு
--------------

பாரடே இந்த ஆய்கருவியை *வோல்ட்டா மின்னளவி* என அழைத்தார். இதைப் பின்னர் டேனியல் *வோல்டாமானி* என அழைத்தார்.

மேலும் காண்க
------------

* கூலம்பளவியல்

தகவல் வாயில்கள்
---------------

* *Practical Electricity* by W. E. Ayrton and T. Mather, published by Cassell and Company, London, 1911, pp 12–26

மேற்கோள்கள்
-----------

1. ↑  Frank A. J. L. James, (1991), *The correspondence of Michael Faraday*, IET, ISBN 0-86341-249-1, letter 872, 9/1/1836
**எம்.கமலம்**(*M. Kamalam*)(14 ஆகஸ்ட் 1926 - 30 ஜனவரி 2020) இந்திய தேசிய காங்கிரசு கட்சியைச் சேர்ந்த கேரள அரசியல்வாதியாவார். இவர் கேரள சட்டமன்றத்தின் உறுப்பினராகவும், கேரள அரசின் 
அமைச்சராகவும் இருந்தார்.

சுயசரிதை
--------

கமலம், 1926 ஆகஸ்ட் 14 ஆம் தேதி கெலோத் கிருஷ்ணன்- கெலோத் ஜானகி ஆகியோருக்குப் பிறந்தார். இவர் அகில இந்திய காங்கிரசு குழுவில் உறுப்பினராக இருந்தார்.

எம். கமலம் 30 ஜனவரி 2020 ல் கேரள சட்டமன்றத்தில் அவர் அகில இந்திய காங்கிரஸ் கமிட்டியின் உறுப்பினராக இருந்தார். இவர் கேரள பிரதேச காங்கிரஸ் கமிட்டியின் துணைத் தலைவராகவும் பொதுச் செயலாளராகவும் பணியாற்றினார்.  கேரள மகளிர் ஆணையத்தின் தலைவராகவும் இருந்தார். 
கமலம் கோழிக்கோடு மாநகராட்சியில் உறுப்பினராக தனது அரசியல் வாழ்க்கையைத் தொடங்கினார். 1975இல் நெருக்கடி நிலை அறிவிக்கப்பட்டதை எதிர்த்து காங்கிரசிலிருந்து விலகிய இவர் ஜனதா கட்சியில் சேர்ந்தார். 1977ஆம் ஆண்டில் ஆறாவது மக்களவைத் தேர்தலில் கோழிகோட்டிலிருந்து போட்டியிட்டார். ஆனால் வெற்றி பெறவில்லை. 1980ல் கல்பற்றா சட்டமனறத் தொகுதியிலிருந்து கேரள சட்டமன்ற உறுப்பினராக தேர்ந்தெடுக்கப்பட்டார். பின்னர், மீண்டும் இவர் இந்திய தேசிய காங்கிரசில் சேர்ந்தார். 1982 ஆம் ஆண்டில் அவர் அந்தத் தொகுதியிலிருந்து தேர்ந்தெடுக்கப்பட்டார். 1982 முதல் 1987 வரை கேரள அரசின் கூட்டுறவுத் துறை அமைச்சராக பணியாற்றினார்.

குடும்பம்
---------

கமலம், எம். சாமிகுட்டி என்பவரை மணந்தார். இவர்களுக்கு எம். யதீந்திரதாஸ், எம். முரளி, எம். ராஜகோபால் என்ற நான்கு மகன்களும் பத்மஜா சாருதத்தன் என்ற ஒரு மகளும் இருந்தனர்.

இறப்பு
------

கமலம், 30 ஜனவரி 2020 அன்று தனது 93 வயதில் கோழிக்கோட்டின் நாடக்காவு அருகே உள்ள தனது வீட்டில் காலமானார்.

மேற்கோள்கள்
-----------

1. 1 2  "M. KAMALAM". *Kerala Legislative Assembly*. 30 January 2020 அன்று பார்க்கப்பட்டது.
2. 1 2  "Former Kerala Minister M. Kamalam passes away at 93". 30 January 2020.. பார்த்த நாள்: 30 January 2020.
3. ↑  "Veteran Congress leader Kamalam dead". 30 January 2020.. பார்த்த நாள்: 30 January 2020.
4. 1 2  "Former minister M Kamalam passes away". 30 January 2020. Archived from the original on 30 ஜனவரி 2020.. பார்த்த நாள்: 30 January 2020.
5. ↑  "Veteran Congress leader Kamalam passes away". 30 January 2020.. பார்த்த நாள்: 30 January 2020.
6. 1 2  "Former Kerala minister M Kamalam dies at 94". 30 January 2020.. பார்த்த நாள்: 30 January 2020.
7. ↑  "Kerala Assembly Election Results in 1980". *www.elections.in*. 30 January 2020 அன்று பார்க்கப்பட்டது.
8. ↑  "Winners of Kerala Assembly elections 1982 with victory margins". *Kerala Legislative Assembly*. 19 January 2020 அன்று பார்க்கப்பட்டது.
9. ↑  "M Kamalam, veteran Congress leader and former Kerala minister passes away". 30 January 2020.. பார்த்த நாள்: 30 January 2020.
10. ↑  "Veteran Congress leader Kamalam dead". 30 January 2020.. பார்த்த நாள்: 30 January 2020.
வங்காளதேசத்தில் நராய்ல் மாவட்டத்தின் அமைவிடம்
**நராய்ல் மாவட்டம்** (Narail District) (வங்காள மொழி: নড়াইল தெற்காசியாவின் வங்காளதேச நாட்டின் அறுபத்தி நான்கு மாவட்டங்களில் ஒன்றாகும். இம்மாவட்டம் குல்னா கோட்டத்தில் அமைந்துள்ளது. மத்திய வங்காளதேசத்தில் அமைந்த இம்மாவட்டத்தின் நிர்வாகத் தலைமையிடம் குல்னா நகரம் ஆகும்.

மாவட்ட எல்லைகள்
---------------

நராய்ல் மாவட்டத்தின் வடக்கில் மகுரா மாவட்டம், தெற்கில் குல்னா மாவட்டம், கிழக்கில் பரித்பூர் மாவட்டம் மற்றும் கோபால்கஞ்ச் மாவட்டம், மேற்கில் ஜெஸ்சூர் மாவட்டம் எல்லைகளாக உள்ளது.

மாவட்ட நிர்வாகம்
----------------

967.99 சதுர கிலோ மீட்டர் பரப்பளவு கொண்ட மாவட்டத்தை நிர்வாக வசதிக்காக நராய் சதர், காளியா மற்றும் லொககோரா என மூன்று துணை மாவட்டங்களாகப் பிரிக்கப்பட்டுள்ளது. மேலும் இம்மாவட்டம் மூன்று நகராட்சி மன்றங்களையும், 38 கிராம ஒன்றியக் குழுக்களையும், 406 வருவாய் கிராமங்களையும், 635 கிராமங்களையும் கொண்டுள்ளது. 

இம்மாவட்டத்தின் அஞ்சல் சுட்டு எண் 7300 ஆகும். தொலைபேசி குறியிடு எண் 0481 ஆகும். இம்மாவட்டம் இரண்டு நாடாளுமன்றத் தொகுதிகளைக் கொண்டுள்ளது.

நிலவியல்
--------

இம்மாவட்டத்தில் வேளாண்மை நிலங்கள் 17,6504 ஏக்கர்களும், தரிசு நிலங்கள் 25,090 ஏக்கர்களும், காடுகள் 10 ஏக்கர்களும், ஆற்றுப் பகுதிகள் 8562 ஏக்கர் அளவிலும் உள்ளது.

பொருளாதாரம்
-----------

நராய்ல் மாவட்டத்தில் பயாரப், குமார், மதுமதி, சித்ரா, நவகங்கா, கஜ்லா முதலிய ஆறுகள் பாய்வதால், இம்மாவட்டம் நீர் வளமும், மண் வளமும் கொண்டுள்ளது. எனவே இங்கு நெல், கோதுமை, சணல், தென்னை, வெற்றிலை, பாக்கு, நிலக்கடலை போன்ற பயிர்கள் விளைவிக்கப்படுகிறது.

தட்ப் வெப்பம்
-------------

நரய்ல் மாவட்டத்தின் அதிகபட்ச வெப்பம் 37.1 பாகை செல்சியஸ் ஆகவும், குறைந்தபட்ச வெப்பம் 11.2 பாகை செல்சியஸ் ஆகவும் உள்ளது. ஆண்டு சராசரி மழைப் பொழிவு 1467 மில்லி மீட்டராகும்.

மக்கள் தொகையியல்
----------------

967.99 சதுர கிலோ மீட்டர் பரப்பு கொண்ட இம்மாவட்டத்தின் 2011-ஆம் ஆண்டின் மக்கள் தொகை கணக்கெடுப்பின் படி (இறுதி முடிவு அறிவிக்கப்படவில்லை) மக்கள் தொகை 7,21,668 ஆக உள்ளது. அதில் ஆண்கள் 3,53,527 ஆகவும், பெண்கள் 3,68,141 ஆகவும் உள்ளனர். பாலின விகிதம் 96 ஆண்களுக்கு பெண்கள் 100 வீதம் உள்ளனர். ஆண்டு மக்கள் தொகை வளர்ச்சி விகிதம் 0.32% ஆக உள்ளது. மக்கள் தொகை அடர்த்தி ஒரு சதுர கிலோ மீட்டர் பரப்பளவில் 746 நபர்கள் வீதம் வாழ்கின்றனர். மாவட்ட சராசரி எழுத்தறிவு 61.3% ஆக உள்ளது.இம்மாவட்டத்தின் பெரும்பாலான மக்கள் இசுலாமிய சமயத்தைப் பின்பற்றுபவர்களாகவும், வங்காள மொழியைப் பேசுபவர்களாகவும் உள்ளனர்.

கல்வி
-----

வங்காளதேசத்தின் பிற மாவட்டங்களைப் போன்று, இம்மாவட்டத்திலும் நான்கு படிகள் கொண்ட கல்வி அமைப்பு உள்ளது. அவைகள்: ஐந்தாண்டு படிப்புகள் கொண்ட தொடக்கப் பள்ளிகளும் (கிரேடு 1 – 5), ஐந்தாண்டு படிப்புகள் கொண்ட இடைநிலைப் பள்ளிகளும் (கிரேடு 6 – 10), இரண்டாண்டு படிப்பு கொண்ட மேனிலைப் பள்ளிகளும் (கிரேடு 11 – 12), நான்கு ஆண்டு படிப்பு கொண்ட இளநிலை பட்டப் படிப்பு மற்றும் ஒராண்டு கால முதுநிலை பட்டப் படிப்பு கொண்ட பல்கலைக்கழகங்களும், கல்லூரிகளும் உள்ளது. வங்காள மொழியுடன், ஆங்கில மொழியும் அனைத்து நிலைகளிலும் கற்பிக்கப்படுகிறது.

மேற்கோள்கள்
-----------

1. ↑  Narail District, Bangladesh
2. ↑  Narail District, Bangladesh
3. ↑  Community Report Narail Zila June 2012
[*தொடர்பிழந்த இணைப்பு*]
**எம்.கே. அசோக்** (*M. K. Ashok*) ஓர் இந்திய அரசியல்வாதி. இவர் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாக சென்னை மாவட்டத்தின் ஒரு பகுதியான வேளச்சேரி (சட்டமன்றத் தொகுதியில் 2011ஆம் ஆண்டு தமிழ்நாடு சட்டமன்றத் தேர்தலில்  போட்டியிட்டு வெற்றிபெற்று தமிழ்நாட்டின் பதினான்காவது  சட்டமன்றத்தின் உறுப்பினர் ஆனார்

தமிழ்நாடு சட்டமன்றத் தேர்தல், 2016 இல் இத்தொகுதியில் வைகை சந்திரசேகர் வெற்றிபெற்றார்.

2015ல் சென்னையில் ஏற்பட்ட வெள்ளப்பெருக்கின்போது  உடனடியாக முழுஆற்றலுடன் செயல்படாமல் பொறுப்பற்று இருந்த காரணத்தினால் அதிமுக கட்சியில் 2016 சட்டமன்றத் தேர்தலில் போட்டியிடத் தேர்வு செய்யப்படாத பதின்மூன்று அதிமுக சட்ட மன்ற உறுப்பினர்களில் எம்.கே. அசோக்கும் ஒருவர் ஆவார்.

2015ஆம் ஆண்டு 22ஆம் நாள் மதுரை மாவட்டம் மேலூருக்கு அருகில் உள்ள புதுசுக்கம்பட்டி கிராமத்தில் நடந்த ஒரு விபத்தில்  எம்.கே. அசோக், அவருடைய மனைவி, ஒரு உறவினர் ஆகியோர் காயம் அடைந்தனர்.

மேற்கோள்கள்
-----------

1. ↑  "List of MLAs from Tamil Nadu 2011" (PDF). Government of Tamil Nadu. 20 March 2012 அன்று மூலம் (PDF) பரணிடப்பட்டது. 2017-04-26 அன்று பார்க்கப்பட்டது.
2. ↑  "15th Assembly Members". Government of Tamil Nadu. 2016-08-22 அன்று மூலம் பரணிடப்பட்டது. 2017-04-26 அன்று பார்க்கப்பட்டது.
3. ↑  Kotteswaran, C. S. (5 April 2016). "MLAs in flood-hit areas denied tickets". *Deccan Chronicle*.. பார்த்த நாள்: 2017-05-05.
4. ↑
**எம். குணசேகரன்** (*M. Gunasekaran*), அனைத்திந்திய அண்ணா திராவிட முன்னேற்றக் கழகம் (அ.இ.அ.தி.மு.க) சார்பில் தமிழகத்தின் பதினான்காவது சட்டப் பேரவைக்கு மானாமதுரை (தனி) தொகுதியில் இருந்து தேர்ந்தெடுக்கப்பட்ட உறுப்பினர்.

சட்டமன்றப் பங்களிப்புகள்
------------------------

### 2006 ஆம் ஆண்டு தேர்தல்

2006 ஆம் ஆண்டு தமிழ்நாடு மாநில சட்டமன்றத் தேர்தலில், சிவகங்கை மாவட்டம், மானாமதுரை தொகுதி சட்டமன்ற உறுப்பினராக தேர்ந்தெடுக்கப்பட்டார்.

### 2011 ஆம் ஆண்டு தேர்தல்

2011 ஆம் ஆண்டு தமிழ்நாடு மாநில சட்டமன்றத் தேர்தலில், 51.68% வாக்குகள் பெற்று தொடர்ந்து இரண்டாவது முறையாக சிவகங்கை மாவட்டம், மானாமதுரை தொகுதி சட்டமன்ற உறுப்பினராக தேர்ந்தெடுக்கப்பட்டார்.

ஜூலை 10 முதல் ஆகஸ்ட் 12 ,2014 வரை தமிழக சட்டசபை கூட்டத் தொடரில் எம். குணசேகரன் (அ.தி.மு.க.) எம்.எல்.ஏ. அதிக எண்ணிக்கையாக 9 கேள்விகள் கேட்டுள்ளார்.

மேற்கோள்கள்
-----------

1. ↑  STATISTICAL REPORT ON THE LEGISLATIVE ASSEMBLY OF TAMIL NADU
2. ↑  "சட்டசபையில் அதிக கேள்வி கேட்ட அ.தி.மு.க. எம்.எல்.ஏ." 2014-08-16 அன்று மூலம் பரணிடப்பட்டது. 2015-05-05 அன்று பார்க்கப்பட்டது.
**நரி** நாய்ப் பேரினத்தைச் சேர்ந்த பாலூட்டி காட்டு விலங்கு. உருவில் ஓநாய்களைக் காட்டிலும் இவை சிறியதாக இருக்கும். உலகில் சுமார் 27 நரியினங்கள் உள்ளன. நரி இனமானது உலகில் ஆஸ்திரேலியாவைத் தவிர மற்ற எல்லா இடங்களிலும் வாழ்கின்றன. கடுங்குளிரான பனிபடர்ந்த ஆர்ட்டிக் முனைப் பகுதிகளிலும், ஆப்பிரிக்காவின் சுடுநிலமாகிய சகாராப் பாலைவனத்திலும் வாழ்கின்றன. மேற்கு நாடுகளில் நரி என்று பொதுவாக செந்நரியைக் குறிப்பிடுகின்றனர். 

நரி பெரும்பாலும் 2 - 3 ஆண்டுகள் வாழ்கிறது[*மேற்கோள் தேவை*]. ஆனால் பிடித்து வளர்க்கப்படும் நரிகள் பத்துக்கும் அதிகமான ஆண்டுகள் வாழ்வதுண்டு. நரிகள் பெரும்பாலும் சுமார் 9 கிலோ.கி எடை இருக்கும். கருவில் வளரும் நாட்கள் 60-63 நாட்கள். ஆனால் ஆப்பிரிக்கப் பாலைவனத்தில் வாழும் பெருஞ்செவி நரிகளின் குட்டிகள் கருவில் வளரும் நாட்கள் சுமார் 50 நாட்கள் ஆகும்.

நாய்ப்பேரினத்தின் மற்ற வகைகளான நாய், ஓநாய் போன்றவற்றைவிட அளவில் மிகச் சிறியது.

மேற்கோள்
--------

விக்கிமீடியா பொதுவகத்தில்,  
 ***நரி***   
என்பதின் ஊடகங்கள் உள்ளன. 

1. ↑  Macdonald, David (Ed) All the World's Animals - Carnivore, Torstar Books Inc. New York, 1985.
வங்காளதேச நாட்டின் நிர்வாக வசதிக்காக 64 மாவட்டங்களாகப் பிரிக்கப்பட்டுள்ளது. இந்த 64 மாவட்டங்களை 8 கோட்டங்களின் நிர்வாகத்தில் செயல்படுகிறது.

குல்னா கோட்டத்தில் 10 மாவட்டங்களும், டாக்கா கோட்டத்தில் 13 மாவட்டங்களும், சிட்டகாங் கோட்டத்தில் 11 மாவட்டங்களும், மைமன்சிங் கோட்டத்தில் 4 மாவட்டங்களும், ரங்க்பூர் கோட்டத்தில் 8 மாவட்டங்களும், ராஜசாகி கோட்டத்தில் 8 மாவட்டங்களும், பரிசால் கோட்டத்தில் 6 மாவட்டங்களும் மற்றும் சில்ஹெட் கோட்டத்தில் 4 மாவட்டங்களும் உள்ளது. மாவட்டங்களின் விவரம்:

குல்னா கோட்டம்
--------------

1 குல்னா மாவட்டம் 
2 ஜெஸ்சூர் மாவட்டம் 
3 சத்கீரா மாவட்டம் 
4 நராய்ல் மாவட்டம் 
5 மெகர்பூர் மாவட்டம் 
6 மகுரா மாவட்டம் 
7 குஸ்தியா மாவட்டம் 
8 சௌதங்கா மாவட்டம் 
9 ஜெனிதக் மாவட்டம் 
10 பேகர்காட் மாவட்டம்

டாக்கா கோட்டம்
--------------

1 கோபால்கஞ்ச் மாவட்டம்
2 டாக்கா மாவட்டம்
3 தங்காயில் மாவட்டம் 
4 சரியத்பூர் மாவட்டம்
5 நரசிங்கடி மாவட்டம்
6 நாராயண்கஞ்ச் மாவட்டம் 
7 முன்சிகஞ்ச் மாவட்டம் 
8 மணிகஞ்ச் மாவட்டம் 
9 பரித்பூர் மாவட்டம் 
10 மதாரிபூர் மாவட்டம்
11 ராஜ்பாரி மாவட்டம்
12 காஜிபூர் மாவட்டம் 
13 கிசோர்கஞ்ச் மாவட்டம்

சிட்டகாங் கோட்டம்
-----------------

1 நவகாளி மாவட்டம் 
2 லெட்சுமிபூர் மாவட்டம் 
3 ரங்கமதி மாவட்டம் 
4 கொமில்லா மாவட்டம் 
5 காக்ஸ் பஜார் மாவட்டம்
6 சிட்டகாங் மாவட்டம் 
7 பிரம்மன்பரியா மாவட்டம் 
8 சந்திரபூர் மாவட்டம் 
9 கக்ராச்சாரி மாவட்டம் 
10 பெனி மாவட்டம் 
11 பந்தர்பன் மாவட்டம்

மைமன்சிங் கோட்டம்
-----------------

1 மைமன்சிங் மாவட்டம்
2 செர்பூர் மாவட்டம்
3 நேத்ரோகோனா மாவட்டம்
4 ஜமால்பூர் மாவட்டம்

ரங்க்பூர் கோட்டம்
-----------------

1 ரங்க்பூர் மாவட்டம்
2 தாகுர்காவ்ன் மாவட்டம் 
3 தினஜ்பூர் மாவட்டம் 
4 நீல்பமரி மாவட்டம்
5 பஞ்சகர் மாவட்டம் 
6 குரிகிராம் மாவட்டம் 
7 காய்பாந்தா மாவட்டம் 
8 லால்முனிர்காட் மாவட்டம்

ராஜசாகி கோட்டம்
---------------

1 ராஜசாகி மாவட்டம்
2 சிராஜ்கஞ்ச் மாவட்டம் 
3 பப்னா மாவட்டம் 
4 நத்தோர் மாவட்டம் 
5 நவகோன் மாவட்டம் 
6 சபாய் நவாப்கஞ்ச் மாவட்டம்
7 போக்ரா மாவட்டம் 
8 ஜெய்பூர்ஹட் மாவட்டம்

பரிசால் கோட்டம்
---------------

1 பிரோஜ்பூர் மாவட்டம்
2 போலா மாவட்டம் 
3 பரிசால் மாவட்டம் 
4 பர்குனா மாவட்டம் 
5 ஜலோகட்டி மாவட்டம் 
6 பதுவாகாளி மாவட்டம்

சில்ஹெட் கோட்டம்
----------------

1 சில்ஹெட் மாவட்டம் 
2 சுனாம்கஞ்ச் மாவட்டம் 
3 மௌலிபஜார் மாவட்டம் 
4 ஹபிகஞ்ச் மாவட்டம்

மேற்கோள்கள்
-----------

1. ↑  "2011 Population & Housing Census: Preliminary Results" (PDF). Bangladesh Bureau of Statistics. 15 ஜனவரி 2013 அன்று மூலம் (PDF) பரணிடப்பட்டது. 12 January 2012 அன்று பார்க்கப்பட்டது.
**எம். கே. எம். அப்துல் சலாம்** (M. K. M. Abdul Salam) என்பவர் ஓர் இந்திய அரசியல்வாதியும், அன்றைய சென்னை மாகாணத்தின் (இன்றைய தமிழ்நாடு), திருச்சிராப்பள்ளி மக்களவைத் தொகுதியிலிருந்து, தேர்ந்தெடுக்கப்பட்ட முன்னாள் நாடாளுமன்ற உறுப்பினரும் ஆவார். இவர் 1957 ஆம் ஆண்டு மக்களவைத் தேர்தலில் திருச்சிராப்பள்ளி மக்களவைத் தொகுதியிலிருந்து, இந்திய தேசிய காங்கிரசு கட்சி சார்பாக போட்டியிட்டு, இந்திய மக்களவைக்குத் தேர்ந்தெடுக்கப்பட்டார்.

பிறப்பு
-------

இவர் திருச்சியில் உள்ள பாலக்கரையில், பிப்ரவரி 26, 1921 ஆம் ஆண்டு எம். கே. முகம்மது இப்ராகிம் என்பவருக்கு மகனாக பிறந்தார்.

கல்வி
-----

இவர் புனித சூசையப்பர் கல்லூரியில் கல்வி பயின்றார்.

வகித்த பதவிகள்
--------------

* தொழிலதிபர் (தோல் பதனிடுதல்- கட்டுமானம்)
* திருச்சிராப்பள்ளி மாநகராட்சி கவுன்சிலர்
* திருச்சிராப்பள்ளி மாவட்ட காங்கிரஸ் துணை தலைவர்
* திருச்சிராப்பள்ளி மாவட்ட நூலக கமிட்டி உறுப்பினர்
* மெட்ராஸ் பிளையிங் கிளப்பின் நிர்வாக உறுப்பினர்
* சென்னை மாகாண கவுன்சில் உறுப்பினராக 1952 - 1956 ஆம் ஆண்டு வரை பொறுப்பு வகித்தார்.

குடும்பம்
---------

ஈ.ஏ.ஜி. ஹபிபுன்னிசா பேகம் என்ற மனைவியும், இரண்டு மகள்களும், ஒரு மகனும் உள்ளனர்.

மேற்கோள்கள்
-----------

1. ↑  லோக்சபா இணையதளம்
சிகியாகி இனோகரா**சிகியாகி இனோகரா** ( Hinohara Shigeaki 4 அக்டொபர் 1911–18 சூலை 2017) என்பவர் சப்பானிய மருத்துவர். டோக்கியோவில் உள்ள செயின்ட் லூக் பன்னாட்டு மருத்துவமனை வளர்ச்சியில் 1941 முதல் ஈடுபட்டவர். இந்த மருத்துவ மனையின் மதிப்புறு இயக்குநர் என்னும் பதவியில் 1990 முதல் இருந்தார். இரண்டாம் உலகப்போரில் டோக்கியோவில் அமெரிக்கக் குண்டு வீச்சின் காரணமாகப் பாதிக்கப்பட்டவர்களுக்கு மருத்துவ சிகிச்சை அளித்தார்.

வாழ்க்கைக் குறிப்புகள்
----------------------

மருத்துவர் சிகியாகி இனோகரா மேற்கு சப்பானில் யமகுச்சி பிரிபக்சர் என்னும் ஊரில் பிறந்தார். குயோடோ இம்பிரியல் மருத்துவக் கல்லூரி பல்கலைக்கழகத்தில் படித்துப் பட்டம் பெற்றார். அட்லாண்டா எமோரி பல்கலைக் கழகத்தில் ஓராண்டு பயின்றார். 105 அகவை வரை உடல் நலத்துடன் வாழ்ந்து மறைந்தார்.

மிகைபட உணவு சாப்பிடுதல் கூடாது என்றும் ஆண்டுதோறும் உடல் பரிசோதனை செய்து கொள்வது நல்லது என்றும் படிக்கட்டுகளில் ஏறும் வழக்கத்தை விடாமல் பின்பற்றவேண்டும் என்றும் இசையைக் கேட்டு இன்புறவேண்டும் என்றும் நகைச்சுவையை அனுபவிக்க வேண்டும் என்றும் முதுமை அடைந்தபோதும் வெறுமனே ஒய்ந்து போகாமல் முடிந்தவரை பணிகள் செய்யவேண்டும் என்றும் மக்களுக்கு அறிவுரைகள் சொல்லி வந்தார்.

1970 இல் சப்பானிய செம்படையைச் சேர்ந்த அச்சுறுத்தல்வாதிகள் சிகியாகி இனோகரா பயணம் செய்த வானுர்தியைக் கடத்தி இவரை பயணக் கைதியாக சிறை பிடித்தார்கள்.
1995 இல் சுரங்கப் பாதை நச்சுக் காற்றுத் தாக்குதலில் பாதிக்கப்பட்ட 640 பேருக்கு சிகிச்சை அளித்தார்.

சப்பான் நாட்டில் மக்கள் ஆண்டுதோறும் மருத்துவ சோதனை செய்து கொள்ளும் வழக்கத்தை இவர் பரப்பச் செய்தார்.

'உடல் நலத்துடன் வாழ்வது எப்படி' என்னும் 2001 ஆம் ஆண்டில் இவர் எழுதி வெளியான நூல் 1.2 மில்லியன் படிகள் விற்பனை ஆனது.

2017 சூலை 18இல் தமது 105 ஆம் அகவையில் காலமானார்.

வெளி இணைப்புகள்
---------------

விக்கிமீடியா பொதுவகத்தில்,  
 ***சிகியாகி இனோகரா***   
என்பதின் ஊடகங்கள் உள்ளன. 

* About Shigeaki Hinohara பரணிடப்பட்டது 2015-07-07 at the வந்தவழி இயந்திரம் United States Ambassador to Japan
* Biography: Shigeaki Hinohara

மேற்கோள்
--------

1. ↑  "Shigeaki Hinohara, St. Luke’s doctor whose foresight saved lives after Tokyo sarin attack, dies at 105". *Japan Times*. Kyodo. 18 July 2017.. பார்த்த நாள்: 19 July 2017.
2. ↑  "Shigeaki Hinohara, Japan's centenarian doctor, dies at 105". *Mainichi Shimbun*. Kyodo. 18 July 2017. Archived from the original on 18 ஜூலை 2017.. பார்த்த நாள்: 19 July 2017.
3. ↑
6,200 சட்டங்கள் வினாடிக்கு எனும் முறையில் படமெடுக்கப்பட்ட அதியுயர் மெதுநகர் மின்னல் காணொளி
மின்னல் அடித்தல்அமெரிக்காவில் உள்ள வர்சீனியாவில் மின்னல்
ஈபிள் கோபுரத்தை மின்னல் தாக்கும் காட்சி
இடிச் சத்தம்
மின்னல்
**மின்னல்** என்பது மழைக் காலங்களில் திரண்ட கார் மேகங்களின் இடையே ஏற்படும் மிகப்பெரிய தீப்பொறிபோன்ற மின் பொறிக் கீற்றல். கண்ணைப்பறிக்கும் ஒளிவீச்சோடு, கோடுகளாய் வானில் கிளைத்து நொடிப்பொழுதில் தோன்றி மறையும் நிகழ்ச்சி தான் மின்னல். மின்னலோடு கூட பேரொலியாய் இடி இடிப்பதையும் கேட்கலாம். மழை மேகங்கள் (முகில்கள்) தமக்குள் இருக்கும் அணுக்கள் பல வழிகளிலும் உராய்ந்தோ பிறவாறோ மின்னூட்டம் பெற்று விடுகின்றன. மின்னூட்டம் பெறும் வழிபாடுகள் எல்லாம் முற்றிலுமாய் அறியப்படவில்லை. ஆனால் இப்படி மின்னூட்டம் பெற்று அது அதிகமாகிவரும் பொழுது, எதிர் மின்னூட்டம் கொண்ட பிற மேகக் கூட்டங்கள் அருகே வரும் பொழுது, மின்னூட்ட ஈர்ப்பு விசையால் காற்றின் வழியே மின் ஆற்றல் பாய்ந்து மின்னூட்டத்தை இழக்கின்றன. இவ்வாறு காற்றின் வழியே மின்னூட்டம் பாயும் பொழுது மின்பொறியாய் (தீப்பொறி போல) ஒளிவிடுகின்றது. ஒளிக்கீற்று போல் ஒளி இழையாய் தெரியும் பகுதியில் காற்று மின் மயமாக்கப் படுகின்றது.

சில பொழுதுகளில் மின்னல் ஒரு மரத்தையோ நிலத்தையோ தாக்க வல்லது (இவ்வழியாக மேகங்களில் சேர்ந்திருந்த மின்னூட்டம் நிலத்திற்கு பாய்ந்து விடும்). இம்மின்னல் நிலத்தில் உள்ள விலங்குகளையும், ஆட்களையும் கூட தாக்கும். இதனால் பலர் உயிரிழந்து உள்ளனர் (தொடர்ந்து ஆண்டுதோறும் உயிரிழந்தும் வருகின்றனர்).

  

வானில் வானூர்தியில் பறந்து செல்லும் பொழுதும் இவ்வாறு தாக்குதல் நிகழும், ஆனால் தரைக்கு இவ்வாற்றல் இறங்க அதிக வாய்ப்பில்லாததால், அதிக சேதம் ஏதும் விளைவிப்பதில்லை.

மின்னலின் வகைகள்
----------------

சிறந்த ஆய்வு மற்றும் புரிந்துணர்வு மூலம் மின்னல் பொதுவாக மூன்று வகைப்படும். மின்னல் முகில்களிலிருந்து புவியில் முடிவடைதல் "புவி மின்னல்" எனப்படும்.இதில் மிகவும் பொதுவானது,ஒரு முகிலினுள்/முகில் தொகுதியினுள் நிகழும் மின்னல் "முகில் மின்னல்"எனப்படும். முகில்கள் இரண்டிற்கும் இடையே ஏற்படும் மின்னலும் "முகில் மின்னல்"எனப்படும்.மேலும், மிக குறைந்த அளவில் ஏற்படும் மின்னல் வகை உண்டு அது முகிலில் இருந்து வளிக்கு வெளிவிடப்பட்டு முடிவடையும் மின்னல் இது "வளி மின்னல்" எனப்படும். இவற்றை ஆராய்வது மிகவும் கடினமானது. இவற்றை ஆராய்வதற்கு மின்னலை அவதானிக்க வேண்டும் ஆனால் மின்னல் தாக்கும் இடத்தை முன்னரே அறிய முடியாது என்பதால் இவற்றை அவதானிப்பது மிகவும் கடினமானது.

மேற்கோள்கள்
-----------

1. ↑  மின்னல் தாக்கும் போது உயிர் பிழைக்க என்ன செய்ய வேண்டும் ? (புகைப்படத் தொகுப்பு)

வெளி இணைப்புகள்
---------------

* மேகங்கள் இடையே மின்னூட்டம் பாயும் காட்சி
* How Lightning Works
* Thunderstorms and Lightning திறந்த ஆவணத் திட்டத்தில்
* NOAA Lighting research
* Rensselaer lighting research center பரணிடப்பட்டது 2014-10-16 at the வந்தவழி இயந்திரம்
* European Cooperation for Lightning Detection
* WWLLN
**வங்காளதேச ஜமாத்-உல்-முஜாகிதீன்** (Jamaat-ul-Mujahideen அல்லது Jama'atul Mujahideen Bangladesh, சுருக்கமாக: JMB, வங்காள மொழி: জামাত-উল-মুজাহিদীন বাংলাদেশ) என்பது இஸ்லாமிய இயக்கமாகும். இது வங்காளதேசத்தில் 1998 ஆம் ஆண்டு தாக்கா நகரில் *அப்துர் ரஹ்மான்* என்பவரால் தொடங்கப்பட்டது. 2001 ஆம் ஆண்டு *தினஜ்பூர்* மாவட்டத்தில் நடந்த குண்டு வெடிப்பிற்குப் பின்னரே இவ்வியக்கத்தைப் பற்றி தெரிய ஆரம்பித்தது. இந்த இயக்கமானது வங்காளதேச அரசால் தீவிரவாத இயக்கம் என அறிவிக்கப்பட்டு தடை செய்யப்பட்டுள்ளது. 2005 ஆம் ஆண்டு தன்னார்வ நிறுவனங்கள் மீது தாக்குதல் நடத்தியதைத் தொடர்ந்து நடந்த கண்காணிப்பில் வங்காளதேசம் முழுவம் 300 இடங்களில் 500 வெடிகுண்டுகளை வைத்திருந்தது கண்டுபிடிக்கப்பட்டு பின்னர் இவ்வியக்கம் தடை செய்யப்பட்டது.

நோக்கம்
-------

வங்காளதேசம் ஷரியா சட்டத்தைப் பின்பற்ற வேண்டும். மேலும் தங்களுக்கு தேவையெனில் ஆப்கானிஸ்தான் நாட்டின் தாலிபான்களின் கொள்கையையும் பின்பற்றத் தயங்க மாட்டோம் என அறிவித்தது. மேலும் ஜனநாயகத்தை எதிர்ப்பது போன்றவை இவ்வமைப்பின் கொள்கைகளாகும்".

உறுப்பினர்கள்
-------------

இந்த அமைப்பில் 1,00,000 கும் அதிகமாக ஆதரவாளர்கள் உள்ளனர். மேலும் இந்த அமைப்பு நாடு முழுமைக்கும் பரவி உள்ளது. இந்த இயக்கமானது சட்டபூர்வ இஸ்லாமிய இயக்கங்களோடும் தொடர்பு வைத்துள்ளது.

கைது நடவடிக்கை
--------------

2007 ஆம் ஆண்டு மார்ச் மாதம் 27 ஆம் தியதி இந்த இயக்கத்தின் தலைமைப் பொறுப்பிலிருந்த 6 பேர் கைது செய்யப்பட்டு அவர்களில் நால்வருக்கு நீதிபதியைக் கொன்றதற்காக மரண தண்டனை விதிக்கப்பட்டது.

வெளி இணைப்புகள்
---------------

* JMB 2007 பரணிடப்பட்டது 2007-06-06 at the வந்தவழி இயந்திரம், அறிக்கை
* பிபிஸி
* அறிக்கை
* JMB, பாதுகாப்புச் செய்தி
* பத்திரிகைச் செய்தி
* தலையங்கம் பரணிடப்பட்டது 2006-03-07 at the வந்தவழி இயந்திரம்
* கட்டுரை,2003
* பல்கலைக் கழகக் கட்டுரை
* பத்திரிகைச் செய்தி
* பத்திரிகைச் செய்தி
* பத்திரிகைச் செய்தி
* பத்திரிகைச் செய்தி
* வரைபடம்

இதையும் பார்க்கவும்
-------------------

* வங்காளதேசக் குண்டு வெடிப்பு, 2005

மேற்கோள்கள்
-----------

1. ↑  *Terrorism: A Tragic Tale of Continued Denials*, New Age, 27 September 2005
2. ↑  Jama'atul Mujahideen Bangladesh (JMB), from South Asia Terrorism Portal
3. ↑  "The Rising Tide of Islamism in Bangladesh By Maneeza Hossain, Hudson Institute: [[Current Trends in Islamist Ideology]] vol. 3, February 16, 2006". ஏப்ரல் 5, 2006 அன்று மூலம் பரணிடப்பட்டது. ஜனவரி 3, 2014 அன்று பார்க்கப்பட்டது.
4. 1 2  Julfikar Ali Manik, Bangla Bhai active for 6 yrs, The Daily Star, 2004-04-13; Retrieved: 2007-09-06
5. ↑  *JMB Suicide Bomber Kills 2 Judges*, The Daily Star, 15 November 2005
6. ↑  Stahl, Adam E, *Jama'atul Mujahideen Bangladesh: Militant Islamist Terror பரணிடப்பட்டது 2012-04-20 at the வந்தவழி இயந்திரம்*, Institute for Counter-Terrorism-Israel, 30 April 2007; retrieved: 2008-01-11
7. ↑  Anwar Ali, *Jama’atul Tentacles Spread in Five and Half Years*, The Daily Star, 19 August 2005; retrieved: 2008-01-11
8. ↑  SATP, Jama'atul Mujahideen Bangladesh (JMB)
9. ↑  Julfikar Ali Manik and Shariful Islam, Six JMB militants hanged, The Daily Star, 2007-03-31; Retrieved: 2008-01-04
**வங்காளதேசத்தில் உணவுத் தொழில்துறை** (Food industry in Bangladesh) வேகமாக வளர்ந்து வரும் துறையாகும். இத்துறை அந்நாட்டில் உள்ள தொழிலாளர் சக்தியின் குறிப்பிடத்தக்க பகுதியை வேலைக்கு அமர்த்தியுள்ளது.

வரலாறு
------

2004 மற்றும் 2010 ஆம் ஆண்டுகளுக்கு இடையில் , வங்காளதேசத்தில் உணவு பதப்படுத்தும் தொழில் ஆண்டுக்கு சராசரியாக 7.7 சதவிகிதம் வளர்ந்தது. வங்காளதேசப் புள்ளியியல் பணியகம், அதன் 25006 பொருளாதார கணக்கெடுப்புகளில் வங்காளதேச தொழில்துறை உற்பத்தி தொழிலாளர்களில் 19 சதவிகிதம் அல்லது மொத்த உற்பத்தி தொழிலாளர் சக்தியில் 8 சதவிகிதம் 246 நடுத்தர அளவிலான உணவு பதப்படுத்தும் தொழில்களில் இருப்பதாக அறிவித்துள்ளது. நாட்டின் மொத்த தொழிலாளர் சக்தியில் 2.45 சதவிகிதம் உணவுத் தொழில் துறையில் வேலை செய்கிறது. மொத்த உள்நாட்டு உற்பத்தியில் இதன் பங்கு 2010 ஆம் ஆண்டில் 2.01 சதவீதமாக இருந்தது. நாடு முழுவதும் ஏராளமான சிறிய தொழிற்சாலைகள் மற்றும் உள்நாட்டு அலகுகள் உணவு பதப்படுத்துதலில் ஈடுபட்டுள்ளன. சில தொழில் ஆய்வாளர்களின் கருத்துப்படி, வங்காளதேசத்தில் உணவு பதப்படுத்தும் துறை 4.5 பில்லியன் அமெரிக்க டாலர் பணத்தை கையாள்கிறது. 2010 ஆம் ஆண்டில், வங்காளதேசம் 700 மில்லியன் டாலர் மதிப்புள்ள பதப்படுத்தப்பட்ட உணவு மற்றும் பானங்களை ஏற்றுமதி செய்தது. அவற்றில் 60 சதவிகிதத்திற்கும் மேல் இறால் மற்றும் மீன் பொருட்களாகும். 

வங்காளதேசத்தில் உணவு பதப்படுத்துதல் பாரம்பரியமாக ஒரு சிறிய அளவு தொழிலாக இருந்தது. உள்நாட்டு அல்லது குடும்ப வணிகத்தை பொதுவான செயலாக்க அறிவைப் பயன்படுத்தி மூல வேளாண் பொருட்களை உணவு மற்றும் தீவனமாகப் பயன்படுத்துவதற்குப் பயன்படுத்தியது. குறிப்பாக கோதுமை மற்றும் அரிசி அரைத்தல், கடுகு விதைகளை நசுக்குதல் மற்றும் மிகக் குறைந்த ரொட்டி உற்பத்தி ஆகியவற்றிற்கு நவீன தொழில்நுட்பத்தைப் பயன்படுத்தி வணிக அளவிலான உணவு பதப்படுத்துதல் 1960 ஆம் ஆண்டுகளில் தோன்றியது. இந்தத் துறையின் வளர்ச்சி 1980 ஆம் ஆண்டுகள்கள் வரை செயல்பாட்டு அளவு மற்றும் தரத்தின் அடிப்படையில் வேகத்தைப் பெறவில்லை. சமீபத்தில் தொழில்துறையின் வரையறுக்கும் பண்புகள் வங்கதேச மக்களின் மாறிவரும் தேவைகளைப் பூர்த்தி செய்ய பெருகிய முறையில் மாறுபட்ட தயாரிப்புகளை செயலாக்குவதாகும். வங்கதேச முக்கிய உணவு பதப்படுத்தும் துணைத் துறைகளில் பால், சமையல் எண்ணெய், சர்க்கரை, அரிசி, கோதுமை, பழம் மற்றும் காய்கறி, தேநீர், கோழி/மாட்டிறைச்சி, பருப்பு வகைகள் மற்றும் மசாலா மற்றும் மீன் பதப்படுத்தும் தொழில்கள் ஆகியவை அடங்கும். வங்காள நடுத்தர வர்க்க மக்கள் தொகையில் ஏற்பட்ட தீவிரமான வளர்ச்சியினால் கூடுதல் நுகர்வு தேவையும் அதிகரித்தது.  உணவு பதப்படுத்தும் துறை வரும் ஆண்டுகளில் மேலும் மிகப்பெரிய விரிவாக்கத்தை அட்டையும் என்று எதிர்பாக்கப்படுகிறது.

மேற்கோள்கள்
-----------

1. ↑
2. ↑  International Monetary Fund. Asia and Pacific Dept (2013). *Bangladesh: Poverty Reduction Strategy Paper*. International Monetary Fund. பக். 98. பன்னாட்டுத் தரப்புத்தக எண்:9781475543520.
3. ↑  "காப்பகப்படுத்தப்பட்ட நகல்". 2014-03-14 அன்று மூலம் பரணிடப்பட்டது. 2021-10-12 அன்று பார்க்கப்பட்டது.
4. ↑  Express, The Financial. "The Financial Express". *The Financial Express*.
தால் ஏரியில் சிகாரா படகு

  

**சிகாரா** (**shikara**) இந்தியாவின் காஷ்மீர் நகரத்தில் அமைந்த தால் ஏரியை சுற்றிப் பார்க்கும் பயணிகள் பயணிப்பதற்கும், சிறு வணிகர்கள் விற்பனைப் பொருட்களை சுற்றுலாப் பயணிகளிடம் விற்பதற்குமான படகு ஆகும். மரத்தால் ஆன இவ்வழகிய சிறு படகில் இதில் ஆறு முதல் 10 பேர் வரை பயணிக்கலாம். சிகாராப் படகுகளை துடுப்புகளைக் கொண்டு மட்டும் இயக்கப்படுகிறது.

மேலும் தால் ஏரியில் உள்ள ஆயிரத்திற்கும் மேற்பட்ட படகுவீடுகளில் வசிப்பவர்கள் மற்றும் சுற்றுலாப் பயணிகள் ஏரியின் கரைக்கு வந்து செல்ல சிகாரா எனப்படும் படகுகளை பயன்படுத்துவர்.

 சிகாரா படகில் பூக்கடை
சிகாரா படகுகள் தேவதாரு மரக்கட்டைகளைக் கொண்டு செய்யப்படுகிறது. 
காஷ்மீரி மொழியில் சிகாரா என்பதற்கு **படகு** எனப்பொருள்.

படக்காட்சிகள்
-------------

* தால் ஏரியில் சிகாரா படகுகள்தால் ஏரியில் சிகாரா படகுகள்
* தால் ஏரியில் சிகாரா படகுதால் ஏரியில் சிகாரா படகு
* சிகாராவின் மேல்பகுதிசிகாராவின் மேல்பகுதி
* 
* 
* 
* 
* தால் ஏரியின் சிகாரா படகில் காய்கறி கடைதால் ஏரியின் சிகாரா படகில் காய்கறி கடை

மேற்கோள்கள்
-----------

1. ↑  Kevin Sites (2006). "Boat People, Unable to afford homes on land, the poorest of Kashmir's poor live on open fishing boats, where life is always unsteady". Yahoo! News. 20 சூலை 2006 அன்று மூலம் பரணிடப்பட்டது. 6 ஜூன் 2006 அன்று பார்க்கப்பட்டது.
2. ↑  "Shikaras: The Floating versus on sounds of water". Gaatha. 3 February 2014 அன்று பார்க்கப்பட்டது.
3. ↑  SHIKARA RIDE IN DAL LAKE
**கோலாலம்பூர் காற்பந்துச் சங்கம்** (*Kuala Lumpur Football Association*, மலாய்: '**பெர்சாத்துயன் போலா செபக் கோலாலம்பூர்'**), மலேசிய கூட்டாட்சிப் பகுதியான கோலாலம்பூரில் காற்பந்துச் செயற்பாடுகளை மேற்பார்வையிடும் காற்பந்துச் சங்கமாகும். 

கோலாலம்பூர் காற்பந்துச் சங்கம் 1974இல் கோ ஆ சாய் மற்றும் கே. இராசலிங்கத்தால் நிறுவப்பட்டது. துவக்கத்தில் இது **கூட்டாட்சிப் பகுதி காற்பந்துச் சங்கம்** எனப்பட்டது. 1979இலிருந்து மலேசிய காற்பந்துப் போட்டிகளில் பங்கேற்று வரும் இச்சங்கம் 1986இல் தற்போதுள்ள பெயருக்கு மாறியது. 

1980களில் அச்சங்கம் சாதனைகளை நிகழ்த்தியது; 1986இலும் 1988இலும் லீக் வெற்றியாளராக விளங்கியது. 1987, 1988,1989 எனத் தொடர்ச்சியாக மூன்றாண்டுகள் மலேசியக் கோப்பையை வென்றனர். 1990களிலும் கோப்பை போட்டிகளில் வெற்றிகளை ஈட்டியது. 1993, 1994, 1999இல் மலேசிய கோப்பையை வென்றது. மலேசிய அறக்கட்டளை கேடயத்தையும் சுல்தான் ஆஜி அகமது ஷா கோப்பையையும் 1988, 1995, 2000ஆம் ஆண்டுகளில் வென்றுள்ளது. 

இந்தச் சங்கத்திற்கும் செலாங்கூர் காற்பந்துச் சங்கத்திற்கும் கடுமையான போட்டி நிலவுகின்றது. இவை இரண்டுக்கும் இடையேயான போட்டிகள் **கிளாங் பள்ளத்தாக்கு டெர்பி** என்றழைக்கப்படுகின்றன. 2012இல் கோலாலம்பூர் கூட்டிணைவுப் போட்டிகளில் இரண்டாம் நிலைக்குத் தள்ளப்பட்டது; 2013இல் தனது வரலாற்றில் முதன்முறையாக மேலும் தாழ்ந்து மூன்றாம் நிலைக்கு வந்துள்ளது.

வெளி இணைப்புகள்
---------------

* Official website
* Unofficial Kuala Lumpur FA Facebook fan page
* Malaysian Super League
**வங்காளதேச அரசு** (வங்காள மொழி: বাংলাদেশ সরকার), வங்காளதேச நாட்டை ஆளும் அமைப்பாகும். இதன் தலைவராக வங்காளதேசப் பிரதமர் இருப்பார். இவர் ஏனைய அமைச்சர்களை தேர்ந்தெடுப்பார். அரசின் உயர்மட்ட ஆலோசக அமைப்பான கேபினெட்டில் அனைத்து அமைச்சர்களும் இருப்பர். தற்போதைய வங்காளதேசப் பிரதமராக சேக் அசீனா உள்ளார். இவர் அவாமி லீக் கட்சியின் தலைவர். இவரது கட்சிக் கூட்டணி 299 இடங்களில் 230 பாராளுமன்றத் தொகுதிகளில் வென்று ஆட்சியைப் பிடித்தது.

நாட்டின் தலைவராக குடியரசுத் தலைவர் இருப்பார். இந்த பதவி அலங்காரப் பதவியாகவே இருக்கும். பிரதமருக்கு அதிக அதிகாரங்கள் இருக்கும். குடியரசுத் தலைவர் ஐந்தாண்டுகளுக்கு ஒரு முறை தேர்ந்தெடுக்கப்படுவார். ஆட்சி முடியும் தருவாயில் தேர்தல் ஆணையரிடம் அதிகாரங்கள் வழங்கப்படும். தேர்தல் முடிந்த பின், தேர்ந்தெடுக்கப்பட்டோரிடம் ஆட்சி அதிகாரம் வழங்கப்படும்.

சட்டமன்றம்
----------

300 உறுப்பினர்களைக் கொண்டது சட்டமன்றம். அனைவரும் பொது வாக்குரிமை அடிப்படையில் தேர்ந்தெடுக்கப்படுவர். 18 வயது நிரம்பிய யாவரும் வாக்களிக்கும் உரிமையைப் பெறுவர்.

நீதித்துறை
----------

வங்காளதேசத்தின் நீதித்துறையில் உயர்மட்ட அதிகாரம் கொண்டது உச்ச நீதிமன்றம் ஆகும்.

ஆட்சித் துறை
------------

ஆட்சி முறைக்காக உள்ளூர் அளவில், வங்காளதேசம் மாவட்டங்களாகவும், வட்டங்களாகவும், ஊராட்சிகளாகவும் பிரிக்கப்பட்டுள்ளது. இவை அனைத்துக்கும் மக்களின் வாக்கு அடிப்படையில் தேர்ந்தெடுக்கப்பட்டோர் பதவியேற்பர்.

சான்றுகள்
---------

1. ↑  "Hasina wins Bangladesh landslide", BBC
2. ↑  *14th Amendment*, Constitution of Bangladesh, 1996.
**கோலார் ஆறு** (*Kolar River*) என்பது நர்மதா ஆற்றின் வலது கரையில் அமைந்த துணை ஆறாகும். இது 101 கிமீ நீளம் கொண்டது. இதன் முழு பகுதியும் மத்தியப் பிரதேசத்தில் உள்ளது.

ஆற்றுப் படுகை
-------------

கோலார் ஆறானது செஹோர் மாவட்டத்தின் விந்திய மலைத்தொடரில் இந்த ஆறு மத்தியப் பிரதேசத்தின், ராய்சேன் மாவட்டத்தில் நஸ்ருல்லாஹஞ்ச் அருகே நர்மதையை நோக்கி தெற்கே செல்கிறது. இதன் மொத்த வடிகால் பகுதி 1,347 km2 ஆகும். இது இரண்டு மாவட்டங்களிலும் பரந்து விரிந்துள்ளது. இந்த ஆற்றின் மேல் பகுதி 350 முதல் 600 மீட்டர் உயரமான பகுதியில் உள்ளது, அதில் பெரும்பாலானவை வெப்பமண்டல இலையுதிர் காடுகள் உள்ள பகுதியாகும். ஜொலியாபூருக்கு அருகிலுள்ள சமவெளிகளில் இந்த ஆறு பட்டுப்போகிறது. மேல் பள்ளத்தாக்கின் பெரும்பகுதி மலைகளாக உள்ளதால் குறைந்த அளவு நிலப்பகுதியில் விவசாயம் செய்யப்படுகிறது பெரும்பாலும் கோதுமை மற்றும் பயறு போன்றவை பயிரிடப்படுகிறது. ஆற்றின் கீழ்பகுதி ஓரளவு தாழ்வான நிலப்பரப்பு மற்றும் குறைவான சாய்வு கொண்ட நிலப்பரப்பு கொண்ட, மழைக்காலங்களில் நீர் ஊடுருவ அனுமதிக்கும் வளமான மண்ணாகவும் உள்ளது.

கோலார் அணை
----------

சேஹோரிலுள்ள லக்வெரி அருகே, கோலார் ஆற்றின் குறுக்கே ஒரு அணை கட்டப்பட்டுள்ளது. இது போபால் நகரத்திற்கு நீர் வழங்கவும், நீர்ப்பாசனம் மற்றும் உள்நாட்டு மீன்வளர்ப்புக்கு பயன்படுகிறது.

மேற்கோள்கள்
-----------

1. 1 2 3  Jain, Sharad (2007). *Hydrology and Water Resources of India*. Netherlands: Springer. பக். 521. பன்னாட்டுத் தரப்புத்தக எண்:9781402051791. .
2. ↑  Sugunan, VV (1995). *Reservoir Fisheries of India*. Rome: FAO. பக். 263. பன்னாட்டுத் தரப்புத்தக எண்:9789251036730. .
3. ↑  "KOLAR DAM".
**பாசையூர்**, இலங்கையின் யாழ்ப்பாண மாவட்டத்தில், யாழ்ப்பாணம் பிரதேச செயலாளர் பிரிவில் அமைந்துள்ள ஒரு ஊர். இது, பாசையூர் கிழக்கு, பாசையூர் மேற்கு ஆகிய கிராம உத்தியோகத்தர் பிரிவுகளுக்குள் அடங்குகின்றது. யாழ்ப்பாண மாநகரசபை எல்லைக்குள் இருக்கும் இப்பகுதி, மாநகரசபையின் 7ம் வட்டாரம் ஆகும். இவ்வூருக்கு மேற்கில் திருநகரும், வடக்கில் ஈச்சமோட்டை, கொழும்புத்துறை என்பனவும், கிழக்கில் கொழும்புத்துறையும், தெற்கில் யாழ்ப்பாண நீரேரியும் உள்ளன.

இங்கு கத்தோலிக்கர்கள் பெரும்பான்மையாக வாழ்கிறார்கள். பாசையூர்ப் பகுதி மக்களிற் பலர் மீன்பிடித்தலைத் தொழிலாகக் கொண்டவர்கள். இங்கே 567 மீனவக் குடும்பங்கள் உள்ளன.

வழிபாட்டிடங்கள்
---------------

பாசையூரில் கிறிஸ்து அரசர் தேவாலயம், அப்போஸ்தலிக்க தேவாலயம் ஆகிய கிறித்தவ வழிபாட்டிடங்கள் உள்ளன.

மேற்கோள்கள்
-----------

1. ↑  Statistical Handbook 2014, Jaffna Secretariat, 2014, p 22.
2. ↑  Statistical Information of the Northern Province - 2014, Northern Provincial Council, 2014. p. 82.
3. ↑  "யாழ் பிரதேச செயலக இணையத்தளம்". 2022-04-13 அன்று மூலம் பரணிடப்பட்டது. 2015-10-16 அன்று பார்க்கப்பட்டது.

இவற்றையும் பார்க்கவும்
----------------------

* யாழ்ப்பாண மாவட்டத்தில் உள்ள ஊர்களின் பட்டியல்
* யாழ்ப்பாண கிராம அலுவலர் பிரிவுகள்
**பிரெஞ்சு கயானாவில் இந்தியர்கள்** (Indians in French Guiana) பெரும்பாலும் தமிழ், தெலுங்கு மற்றும் பிற தென்னிந்திய வம்சாவளியைச் சேர்ந்த இந்திய வம்சாவளியினராக உள்ளனர், இவர்களின் மூதாதையர்கள் 19 ஆம் நூற்றாண்டின் பிற்பகுதியில் இருந்து 20 ஆம் நூற்றாண்டின் முற்பகுதி வரையிலான காலத்தில் பிரெஞ்சு கயானாவிற்கு வந்த இந்திய ஒப்பந்தத் தொழிலாளர்களாக இருந்தனர்.

இடம்பெயர்வு வரலாறு
------------------

1838 ஆம் ஆண்டு மற்றும் 1917 ஆம் ஆண்டுகளுக்கு இடையில் 19,276 இந்தியர்கள் பிரெஞ்சு கயானாவில் குடியேறினர்.  இந்தியாவில் இருந்து தொழிலாளர் 1862 ஆம் ஆண்டிலிருந்து பிரெஞ்சு கயானாவில் நுழையத் தொடங்கினர். இருப்பினும் 1880 ஆம் ஆண்டுகளின் நடுப்பகுதியில், பிரெஞ்சுக்காரர்கள் தங்கள் பணியில் இருந்த இந்தியத் தொழிலாளர்களை மோசமாக நடத்துகிறார்கள் என்ற குற்றச்சாட்டுகளுக்கு பதிலளிக்கும் வகையில், பிரித்தானிய அரசு இந்தியர்களின் ஏற்றுமதியை நிறுத்தியது.

குறிப்பிடத்தக்கவர்கள்
---------------------

* உலோட்டசு விங்கடசாமி-ஏங்கல்

மேலும் பார்க்கவும்
------------------

* 
* இந்தோ-கரீபியன்
* பிரான்சில் தமிழர்கள்

மேற்கோள்கள்
-----------

1. ↑  : EAST INDIAN IMMIGRATION, 1838–1917
2. ↑  : Dutch, French, and British Guiana பரணிடப்பட்டது 15 செப்டம்பர் 2005 at the வந்தவழி இயந்திரம்
**டி. கே. கபாலி** (*T. K. Kapali*, இறப்பு: திசம்பர் 20, 2007) ஓர் இந்திய அரசியல்வாதி. இவர் தமிழ்நாடு மாநிலத்தின் முன்னாள் சட்ட மன்ற உறுப்பினர் ஆவார்.

அரசியல் வாழ்க்கை
----------------

இவர் மைலாப்பூர், மந்தைவெளி ஆகிய பகுதிகளில் அரசியலில் ஆதிக்கம் செலுத்தி வந்தார். இவர் 1977 சட்டமன்றத் தேர்தலில் சென்னை மயிலாப்பூர் சட்டமன்றத் தொகுதியில் திராவிட முன்னேற்றக் கழகம் (திமுக) கட்சி சார்பாகப் போட்டியிட்டு வெற்றி பெற்றார். 1980 சட்டமன்றத் தேர்தலில் இதே தொகுதியில் அனைத்திந்திய அண்ணா திராவிட முன்னேற்றக் கழகம் (அதிமுக) கட்சி சார்பாகப் போட்டியிட்டு வெற்றி பெற்றார். இத்தேர்தலில் இவர் நாஞ்சில் கி. மனோகரனைத் தோற்கடித்தார்.

இறப்பு
------

2007ஆம் ஆண்டு டிசம்பர் 20ஆம் நாள் தன்னுடைய 78ஆம் வயதில் இவர் உயிர் நீத்தார். இவருக்கு ஆறு மகன்களும் இரண்டு மகள்களும் உள்ளனர்

மேற்கோள்கள்
-----------

1. ↑  "1977 Tamil Nadu Election Results, Election Commission of India" (PDF). 2016-03-04 அன்று மூலம் (PDF) பரணிடப்பட்டது. 2017-06-17 அன்று பார்க்கப்பட்டது.
2. ↑  "1980 Tamil Nadu Election Results, Election Commission of India" (PDF). 2018-07-13 அன்று மூலம் (PDF) பரணிடப்பட்டது. 2017-06-17 அன்று பார்க்கப்பட்டது.
3. ↑  "Former MLA dead". 2007-12-22 அன்று மூலம் பரணிடப்பட்டது. 2017-06-17 அன்று பார்க்கப்பட்டது.
***சார்லி எப்டோ*** (*Charlie Hebdo*, பிரெஞ்சு உச்சரிப்பு: ​[ʃaʁli ɛbdo]; மாற்று ஒலிப்பு: *சார்லி ஹெப்ஃடோ*, பொருள்: *வாராந்திர சார்லி*) பிரான்சிய அங்கத வாராந்தர செய்தியிதழாகும். பல கேலிச்சித்திரங்களும் அறிக்கைகளும் சமய நம்பிக்கைகளுக்கு எதிரான வாதங்களும் நகைச்சுவைத் துணுக்குகளும் இதில் வெளியாகின்றன. வழிபாடுகளற்ற, வழமைகளுக்கெதிரான தொனியுடன் இந்த இதழ் இடது-சாரி மற்றும் சமயங்களுக்கு எதிரான கருத்துக்களை முன்வைக்கின்றது. பிரான்சிய அரசியலில் மிகுந்த வலதுசாரி கருத்துக்கள், கத்தோலிக்கம், இசுலாம், யூதம், பண்பாடு குறித்த விமர்சனக் கட்டுரைகளை வெளியிடுகின்றது. முன்னாள் ஆசிரியர் *இசுடெபானெ சார்போன்னியெ* (சார்பு) கூற்றுப்படி "இடதுசாரி பன்முகத்தின் அனைத்துக் கூறுகளையும், விடுபட்டவைகளையும் கூட" இந்த இதழின் பார்வைக்கோணம் கொண்டுள்ளது.

1970இல் துவங்கிய இந்த இதழ் 1981இல் மூடப்பட்டது; 1992இல் மீண்டும் வெளிவரத்தொடங்கியது. 2009இலிருந்து சார்பு இதன் ஆசிரியராக பொறுப்பிலிருந்தார்; 2015இல் இதழின் அலுவலகங்கள் மீது நடந்த தீவிரவாத தாக்குதலில் உயிரிழந்தார். இவருக்கு முன்னதாக *பிரான்சுவா கவன்னாவும்* (1969–1981) *பிலிப்பு வாலும்* (1992–2009) ஆசிரியர்களாக இருந்துள்ளனர். 

இது ஒவ்வொரு புதன் கிழமையும் வெளியாகின்றது; சிறப்புப் பதிப்புகள் நடுநடுவே வெளியிடப்படுகின்றன. 

சனவரி 7, 2015 அன்று செய்தி இதழின் பாரிசு அலுவலகத்தில் வாராந்தர ஆசிரியக்குழு சந்திப்பின்போது இசுலாமியத் தீவிரவாதிகள் என ஐயுறப்படும் நபர்கள் பல ஒருங்கிணைப்பாளர்களையும் வருகையாளர்களையும் துப்பாக்கியால் சுட்டு வீழ்த்தினர்; இரண்டு காவல்துறையினரையும் சுட்டுக் கொன்றனர்.

இந்த இதழ் மீது இரண்டு முறை தீவிரவாதத் தாக்குதல்கள் நடத்தப்பட்டுள்ளன: 2011இல் தீக்குண்டு, 2015இல் துப்பாக்கிப் படுகொலை.

இவற்றையும் பார்க்க
------------------

* சார்லி ஹெப்டோ துப்பாக்கிச் சூடு

மேற்சான்றுகள்
-------------

1. ↑  McNab 2006, ப. 26: "Georges Bernier, the real name of 'Professor Choron', [... was] cofounder and director of the satirical magazine *Hara Kiri*, whose title was changed (to circumvent a ban, it seems!) to *Charlie Hebdo* in 1970."
2. ↑  Charb. "Non, "Charlie Hebdo" n'est pas raciste !". Le Monde. 4 March 2014 அன்று பார்க்கப்பட்டது.
3. ↑  «Charlie Hebdo, c'est la gauche plurielle» [archive] sur lecourrier.ch du 9 avril 2010
4. ↑  ஷார்லி எப்டோ தாக்குதலுக்கு யேமன் அல்கயீதா பொறுப்பேற்பு
5. ↑  "Deadly attack on office of French magazine Charlie Hebdo". BBC News.
6. ↑  Bremner, Charles (7 January 2015). "Islamists kill 12 in attack on French satirical magazine Charlie Hebdo". *தி டைம்ஸ்*.

வெளியிணைப்புகள்
---------------

விக்கிமீடியா பொதுவகத்தில்,  
 ***சார்லி எப்டோ***   
என்பதின் ஊடகங்கள் உள்ளன. 

 
விக்கிசெய்தியில்
***Twelve dead in shooting at offices of French satirical magazine Charlie Hebdo***
தொடர்பான செய்திகள் உள்ளது.


* சார்லி எப்டோ (பிரெஞ்சு)
* Un historique d'Hara-Kiri/Charlie Hebdo (archived from  பரணிடப்பட்டது 2005-11-21 at the வந்தவழி இயந்திரம்)
* French Satirical Newspaper Charlie Hebdo Wins Second Trial Over Controversial Cartoon Ban Request
* Schofield, Hugh. "Charlie Hebdo and its place in French journalism." *பிபிசி*. 3 November 2011.
* ஷார்லி எப்தோ: புதிய பதிப்பின் அனைத்து பிரதிகளும் விற்றுத் தீர்ந்தன]
* மீண்டும் முகமது நபி சித்திரத்துடன் "ஷார்லி எப்டோ" இதழின் புதிய பதிப்பு
* ஷார்லீ எப்டோ: முகமது நபி கேலிச்சித்திரத்தை மறுபதிப்பு செய்த பிரெஞ்சு பத்திரிகை
**பாசெல் புறா** என்பது, சுவிற்சர்லாந்தின் கான்டன் பாசெலால் வெளியிடப்பட்ட குறிப்பிடத்தக்க ஒரு அஞ்சல்தலை ஆகும். உலகின் முதலாவது மூன்று நிற அஞ்சல்தலையான இது, 2½- ராப்பன் பெறுமானத்துடன் 1 சனவரி 1845ல் வெளியிடப்பட்டது. பாசெல் கான்டனால் வெளியிடப்பட்ட ஒரே அஞ்சல்தலை இதுவாகும். அக்காலத்தில் ஒவ்வொரு கான்டனும் அதன் அஞ்சல் சேவைக்குப் பொறுப்பாக இருந்தது. நாடு முழுவதற்குமான அஞ்சல் சேவை 1 சனவரி 1849ல் தொடங்குவதற்கு முன்னர் சுவிட்சர்லாந்தில் ஒரே சீரான அஞ்சல் கட்டணம் இருக்கவில்லை. பாசெலைத் தவிர சூரிச், செனீவா ஆகிய இரு கான்டன்கள் மட்டுமே அஞ்சல்தலைகளை வெளியிட்டன.

கட்டிடக்கலைஞர் மெல்ச்சியர் பெர்ரி என்பவரால் வடிவமைக்கப்பட்ட இந்த அஞ்சல்தலையில், அலகில் ஒரு கடிதத்தை வைத்திருக்கும் வெண்ணிறப் புறா ஒன்று புடைப்புருவமாக அச்சிடப்பட்டுள்ளது. அத்துடன், "STADT POST BASEL" (*இசுட்டாட் போசுட் பாசெல்*) என்ற பொறிப்பும் உள்ளது. இந்த அஞ்சல்தலை கறுப்பு, ஆழ்சிவப்பு, நீலம் ஆகிய மூன்று நிறங்களில் அச்சிடப்பட்டதால் உலகின் முதலாவது மூன்று நிற அஞ்சல்தலையானது. 30 செப்டெம்பர் 1854 வரை இது செல்லுபடியாகக்கூடியதாக இருந்தது. அதற்குள் 41,480 அஞ்சல்தலைகள் அச்சிடப்பட்டன.

மேற்கோள்கள்
-----------

1. 1 2  Hertsch, Max. *Famous Stamps of the World*. Berne: Hallwag Ltd. 1968, p.12.
2. ↑   பரணிடப்பட்டது 2012-03-15 at the வந்தவழி இயந்திரம் Retrieved 26 August 2009.
சென்னை மாவட்டத்தின் தென்கோடியில் உள்ள திருவான்மியூரின் ஒரு பகுதி, **திருவள்ளுவர் நகர்** ஆகும். இது வேளச்சேரி சட்டமன்றத் தொகுதியின் ஒரு அங்கமாகும். கிழக்கு கடற்கரையை ஒட்டி அமைந்துள்ளதால், மக்களின் சிறந்த பொழுதுபோக்கு இடமாக இது விளங்குகிறது.

கோயில்கள்
---------

உலக பிரசித்தி பெற்ற நாகாத்தம்மன் திருக்கோயில் இங்கு அமைந்துள்ளது. ஆடி மாதம் வெள்ளிக்கிழமைகளில் இங்கு சிறப்பு வழிபாடுகள் நடைபெரும். கிழக்குக் கடற்கரைச் சாலையை ஒட்டி திருவீதி அம்மன் திருக்கோயில் அமைந்துள்ளது சிறப்பு. மேலும் வினைதீர்த்த விநாயகர் ஆலயமும், பிரசித்தி பெற்ற ஹரே கிருஷ்ணா இயக்கமும் இங்கு அமைந்துள்ளது.

பூங்கா
------

இங்கு மாநகராட்சிக்கு சொந்தமான பூங்கா ஒன்று அமந்துள்ளது. காலை மற்றும் மாலை வேளைகளில் சிறுவர்கள் விளையாடும் இடமாக, இயற்கைச் சூழலோடு காணப்படுகிறது. இது வட்டார போக்குவரத்து அலுவலகம் பேருந்துநிலையத்தின் மிக அருகாமையில் உள்ளது. பெரியவர்கள் நடைப்பயிற்சி மேற்கொள்ளும் இடமாக இது அமைந்துள்ளது.

பள்ளி
-----

இங்கு நவீன வசதிகளுடன் அமைந்த சென்னை மாநகராட்சிக்கு சொந்தமான பள்ளி ஒன்று உள்ளது. அனுபவம் வாய்ந்த ஆசிரியர்களை கொண்ட பள்ளியாக இருப்பது இதன் சிறப்புகளுள் ஒன்றாகும்.

திடல்
-----

மாணவர்கள் விளையாடி மகிழ, மிகப்பெரும் விளையாட்டுத் திடல் ஒன்றும் இங்கு அமைந்துள்ளது. இது சிறந்த முறையில் பராமரிக்கப்பட்டு வருகிறது.

பிரபலங்கள்
----------

பிரபல திரைப்பட நடிகர் அஜீத்குமாரின் வீடு இங்கு அமைந்துள்ளது. இவரைத் தவிர பல்வேறு பிரபலங்களின் வசிப்பிடமாகவும் திருவள்ளுவர் நகர் விளங்குகிறது.

தொழில்
------

அனைத்து தரப்பு மக்களும் இங்கு வசித்து வருகின்றனர். எனினும் கணினி மென்பொருள் பொறியாளர்கள் மற்றும் பத்திரிக்கையாளர்கள் பலரின் வசிப்பிடமாக இது உள்ளது.

சட்டமன்ற உறுப்பினர்
-------------------

2011 சட்டமன்ற தேர்தலில் வெற்றி பெற்று, திரு. ம.க. அசோக் (அ.தி.மு.க) இத்தொகுதியின் சட்டமன்ற உறுப்பினராக பணியாற்றி வருகிறார்.
**டி. ஆர். ரமேஷ்** (**T R Ramesh**) இந்திய வழக்கறிஞரும், சமூகச் செயற்பாட்டாளரும் ஆவார். இவர் 
தமிழ்நாட்டு இந்துக் கோயில்கள் மீதான இந்துக்களின் பண்பாடு, ஆகமம் மற்றும் பரம்பரிய உரிமைகளை காக்கும், கோயில் வழிபாட்டாளர்கள் சங்கத்தின் மாநிலத் தலைவராக உள்ளார். இவரும் சுப்பிரமணியன் சுவாமியும் இணைந்து நடத்திய வழக்கில் சிதம்பரம் நடராசர் கோயிலில் பூஜை செய்யும் பரம்பரை உரிமையை பொது தீட்சிதர்களுக்கு நீதிமன்றத்தில் பெற்றுத் தந்தனர்.

மேலும் இவர் சென்னை குரோம்பேட்டையில் உள்ள இலக்குமி நரசிம்மர் கோயில், பாரிமுனையில் உள்ள கந்தகோட்டம் கந்தசாமி கோயில், கொடுங்கையூர் அய்யப்பன் கோயில் போன்ற 5 கோயில்களை இந்து சமய அறநிலையத் துறை கைப்பற்றுவத்தற்கு எதிர்ப்பு தெரிவித்து நீதிமன்றம் மூலம் தடையானை பெற்றார்.

இந்து சமய அறநிலையத் துறை மீதான வழக்குகள்
----------------------------------------

இந்து சமய அறநிலையத்துறையின் அதிகாரிகள் தமிழகத்தில் 45 கோவில்களை சட்டவிரோதமாக ஆக்கிரமித்துள்ளதாக இந்தியக் கூட்டு அறக்கட்டளையின் அமைப்பாளர் டி ஆர் ரமேஷ் சென்னை உயர்நீதிமன்றத்தில் தாக்கல் செய்த பொது நல வழக்கில், தமிழக அரசின் இந்து சமய அறநிலையத் துறை அதிகாரிகள் சட்டவிரோதமாக தமிழ்நாட்டில் பல பெரிய கோவில்களை நிர்வகித்து வருவதாக நான் குற்றம் சாட்டினார். மேலும் அறநிலையத் துறையின் சட்டம் மற்றும் விதிகளை மீறி மோசடி மற்றும் வஞ்சகத்தால் மட்டுமே மதுரை மீனாட்சி கோவில், ஸ்ரீரங்கம் ரங்கநாதர் சுவாமி கோவில், திருவண்ணாமலை அருணாசலேஸ்வரர் கோயில், திருவாரூர் தியாகராஜ சுவாமி கோவில், ஸ்ரீவில்லிபுத்தூர் ஆண்டாள் கோயில், திருச்செந்தூர் சுப்பிரமணிய சுவாமி கோவில்களில், இந்து சமய அறநிலையத் துறை செயல் அதிகாரிகள் செயல்படுவதாக குற்றம் சாட்டியுள்ளார்.

மேற்கோள்கள்
-----------

1. ↑  T. R. Ramesh - In defence of tradition
2. ↑  Temple Worshippers Society, Rep. by its President, T.R. Ramesh v. Government of Tamil Nadu, by its Principal Secretary to Government Tourism, Chennai & M/s. Temple Worshippers Society, Rep. by its President, T.R. Ramesh v. Government of Tamil Nadu, by its Principal Secretary to Government Tourism, Chennai
3. ↑  TN temple administration body illegally occupied 45 temples: TR Ramesh

வெளி இணைப்புகள்
---------------

* T R Ramesh, President Temple Worshipers Society on the new controversial Tamil Nadu G O on Temples –காணொலி
* TR Ramesh Temple Activist
* T R Ramesh, President Temple Worshipers Society on the new controversial Tamil Nadu G O on Temples
* T.R.Ramesh vs The Addl. Secretary To ... on 14 December, 2020
**பிருந்தா சிவக்குமார்** (பிறப்பு: 1979) திரையுலகில் பாடகியாகவும் பின்னணிக் குரல் கொடுப்பவராகவும் உள்ளார். இவர் நடிகர் சிவக்குமாரின் மகளும், சூரியா கார்த்திக்கின் தங்கையும் ஆவார். 2005ஆம் ஆண்டு கருங்கல் தொழிலபதிரான சிவக்குமார் என்பவரை மணமுடித்தார். இவர் பத்தாம் வகுப்பு படிக்கும் போது கார்த்திக் ராசா பாட அழைத்த போது முழு ஆண்டுத்தேர்வு விரைவில் நடைபெற உள்ளதென்று அவ்வாய்ப்பை மறுத்துவிட்டார்.  இவர் சூர்யாவின் அகரம் பவுண்டேசனில் இறை வணக்க பாடலை பாடியதை கேட்ட இவர்களின் குடும்ப நண்பரும் படத்தயாரிப்பாளருமான தனஞ்செயன் தன் படத்தில் பாடுமாறு அழைத்தார். முதல் முதலாக  மிசுடர். சந்திரமௌலி என்ற படத்தில் பாடகியாக அறிமுகமானார். இவர் ராட்சசி என்ற படத்தில் அடுத்து பாடினார். டைம்சு ஆப் இந்தியா இவர் பாடிய 'நீ என் நண்பனே' என்ற பாடல் கேட்பதற்கு இதமாக இருந்தது என்று பாராட்டி இருந்தது. அடுத்து சாக்பாட் என்ற படத்திலும் பின்பு பொன்மகள் வந்தாள் என்ற படத்திலும் பின்பு ஓ2 என்ற படத்திலும் பாடியிருந்தார் 

2022ஆம் ஆண்டு வெளியான பிரம்மாச்சுத்திரா என்ற படத்தின் தமிழ் பதிப்பில் அலியா பட்டுக்கு குரல் கொடுத்திருந்தார்.

மேற்கோள்கள்
-----------

1. ↑  15 வருடத்திற்கு முன் மகள் திருமணத்தை மிரட்டலாய் நடத்திய நடிகர் சிவகுமார்! சூர்யா - கார்த்தியின் சகோதரி பிருந்தா வெட்டிங் கேலரி!
2. ↑  I told Sam to not use my voice if he felt it was not up to the mark: Brindha
3. ↑  Another from Sivakumar family in tinsel town
4. ↑   Brindha Sivakumar: A dream realised